title: Regulamentul de punere în aplicare (UE) 2015/1355 al Comisiei din 5 august 2015 de stabilire a valorilor forfetare de import pentru fixarea prețului de intrare pentru anumite fructe și legume

text:
               6.8.2015

               RO

               Jurnalul Oficial al Uniunii Europene

               L 209/1

         REGULAMENTUL DE PUNERE ÎN APLICARE (UE) 2015/1355 AL COMISIEI
   din 5 august 2015
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 august 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  133,5

                  MK

                  31,4

                  ZZ

                  82,5

                  0707 00 05

                  TR

                  126,8

                  ZZ

                  126,8

                  0709 93 10

                  TR

                  116,3

                  ZZ

                  116,3

                  0805 50 10

                  AR

                  151,2

                  BO

                  135,7

                  UY

                  138,3

                  ZA

                  145,2

                  ZZ

                  142,6

                  0806 10 10

                  EG

                  215,6

                  MA

                  158,2

                  TN

                  158,2

                  ZZ

                  177,3

                  0808 10 80

                  AR

                  98,3

                  BR

                  100,8

                  CL

                  131,0

                  NZ

                  133,8

                  US

                  112,0

                  UY

                  139,7

                  ZA

                  138,3

                  ZZ

                  122,0

                  0808 30 90

                  AR

                  112,9

                  CL

                  137,9

                  CN

                  95,2

                  MK

                  75,0

                  NZ

                  150,8

                  TR

                  158,2

                  ZA

                  113,7

                  ZZ

                  120,5

                  0809 29 00

                  TR

                  215,7

                  US

                  547,8

                  ZZ

                  381,8

                  0809 30 10, 0809 30 90

                  MK

                  80,0

                  TR

                  157,4

                  ZZ

                  118,7

                  0809 40 05

                  BA

                  53,7

                  IL

                  141,4

                  MK

                  43,5

                  XS

                  66,1

                  ZZ

                  76,2

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2015/630 al Comisiei din 22 aprilie 2015 de modificare a Regulamentului de punere în aplicare (UE) nr. 498/2012 privind alocarea contingentelor tarifare aplicabile exporturilor de lemn din Federația Rusă către Uniunea Europeană

text:
               23.4.2015

               RO

               Jurnalul Oficial al Uniunii Europene

               L 104/8

         REGULAMENTUL DE PUNERE ÎN APLICARE (UE) 2015/630 AL COMISIEI
   din 22 aprilie 2015
   de modificare a Regulamentului de punere în aplicare (UE) nr. 498/2012 privind alocarea contingentelor tarifare aplicabile exporturilor de lemn din Federația Rusă către Uniunea Europeană
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2012/105/UE a Consiliului din 14 decembrie 2011 privind semnarea, în numele Uniunii, și aplicarea cu titlu provizoriu a Acordului sub formă de schimb de scrisori între Uniunea Europeană și Federația Rusă cu privire la administrarea contingentelor tarifare care se aplică exporturilor de lemn din Federația Rusă în Uniunea Europeană și a Protocolului între Uniunea Europeană și guvernul Federației Ruse privind modalitățile tehnice adoptate în temeiul acordului menționat (1), în special articolul 4,
   întrucât:

               (1)

               La 22 august 2012, Federația Rusă a aderat la Organizația Mondială a Comerțului. Angajamentele asumate de Federația Rusă includ contingente tarifare pentru exportul anumitor tipuri specificate de lemn de conifere, din care o parte a fost alocată exporturilor către Uniune. Modalitățile de administrare a respectivelor contingente tarifare sunt stabilite în Acordul sub formă de schimb de scrisori între Uniunea Europeană și Federația Rusă cu privire la administrarea contingentelor tarifare care se aplică exporturilor de lemn din Federația Rusă în Uniunea Europeană („acordul”) și în Protocolul între Uniunea Europeană și guvernul Federației Ruse privind modalitățile tehnice adoptate în temeiul acordului („protocolul”). Acordul și protocolul au fost semnate la data de 16 decembrie 2011. Acestea au fost aplicate cu titlu provizoriu de la data aderării Federației Ruse la Organizația Mondială a Comerțului.

               (2)

               În temeiul articolului 4 din Decizia 2012/105/UE, Regulamentul de punere în aplicare (UE) nr. 498/2012 al Comisiei (2) a stabilit regulile privind alocarea contingentelor tarifare aplicabile exporturilor de lemn din Federația Rusă către Uniunea Europeană. Regulamentul respectiv va înceta să se aplice de la data la care protocolul încetează să se aplice cu titlu provizoriu.

               (3)

               Acordul și protocolul se aplică în continuare cu titlu provizoriu, în așteptarea finalizării procedurilor necesare pentru încheierea acestora.

               (4)

               Regulamentul de punere în aplicare (UE) nr. 498/2012 a fost modificat prin Regulamentul de punere în aplicare (UE) nr. 449/2014 al Comisiei (3) pentru a se lua în considerare rata scăzută de utilizare a contingentelor tarifare. În consecință, reducerea plafoanelor de import prevăzute la articolele 13 și 14 din Regulamentul de punere în aplicare (UE) nr. 498/2012 a fost suspendată în cursul perioadei contingentare 2015.

               (5)

               Având în vedere rata scăzută de utilizare a contingentelor tarifare în cursul perioadei contingentare 2014, este necesar, de asemenea, să se suspende reducerea plafoanelor de import prevăzute la articolele 13 și 14 din Regulamentul de punere în aplicare (UE) nr. 498/2012 în ceea ce privește perioada contingentară 2016, pentru a promova deplina utilizare a contingentelor tarifare, în special de către importatorii tradiționali.

               (6)

               Prin urmare, Regulamentul de punere în aplicare (UE) nr. 498/2012 ar trebui modificat în consecință.

               (7)

               Măsurile prevăzute în prezentul regulament de punere în aplicare sunt conforme cu avizul Comitetului lemnului stabilit prin Decizia 2012/105/UE a Consiliului,

         ADOPTĂ PREZENTUL REGULAMENT:
   Articolul 1
   La articolul 15 din Regulamentul de punere în aplicare (UE) nr. 498/2012, alineatul (2) se înlocuiește cu următorul text:

      „(2)   Dispozițiile de la articolele 13 și 14 nu se aplică în ceea ce privește prima și cea de a doua perioadă contingentară de după primele trei perioade contingentare.”

   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 aprilie 2015.

            Pentru Comisie

            Președintele

         Jean-Claude JUNCKER

      (1)  JO L 57, 29.2.2012, p. 1.

      (2)  Regulamentul de punere în aplicare (UE) nr. 498/2012 al Comisiei din 12 iunie 2012 privind alocarea contingentelor tarifare aplicabile exporturilor de lemn din Federația Rusă către Uniunea Europeană (JO L 152, 13.6.2012, p. 28).

      (3)  Regulamentul de punere în aplicare (UE) nr. 449/2014 al Comisiei din 2 mai 2014 de modificare a Regulamentului de punere în aplicare (UE) nr. 498/2012 privind alocarea contingentelor tarifare aplicabile exporturilor de lemn din Federația Rusă către Uniunea Europeană (JO L 132, 3.5.2014, p. 57).


title: Regulamentul de punere în aplicare (UE) nr. 960/2011 al Comisiei din 26 septembrie 2011 de modificare pentru a 158-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida

text:
               28.9.2011

               RO

               Jurnalul Oficial al Uniunii Europene

               L 252/8

         REGULAMENTUL DE PUNERE ÎN APLICARE (UE) NR. 960/2011 AL COMISIEI
   din 26 septembrie 2011
   de modificare pentru a 158-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida (1), în special articolul 7 alineatul (1) litera (a) și articolul 7a alineatul (1),
   întrucât:

               (1)

               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice în conformitate cu regulamentul menționat anterior.

               (2)

               La 15 septembrie 2011, Comitetul pentru sancțiuni al Consiliului de Securitate al Organizației Națiunilor Unite a hotărât să adauge două persoane fizice pe lista sa de persoane, grupuri și entități cărora ar trebui să li se aplice înghețarea fondurilor și a resurselor economice.

               (3)

               Prin urmare, anexa I la Regulamentul (CE) nr. 881/2002 ar trebui actualizată în consecință.

               (4)

               Pentru a asigura eficacitatea măsurilor prevăzute în prezentul regulament, acesta ar trebui să intre în vigoare imediat,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 septembrie 2011.

            Pentru Comisie, pentru președinte

            Șef al Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      Anexa I la Regulamentul (CE) nr. 881/2002 se modifică după cum urmează:
      Următoarele mențiuni se adaugă la rubrica „Persoane fizice”:

                  (a)

                     „Hassan Muhammad Abu Bakr Qayed [alias (a) Hasan Muhammad Abu Bakr Qa'id, (b) Al-Husain Muhammad Abu Bakr Qayid, (c) Muhammad Hassan Qayed, (d) Mohammad Hassan Abu Bakar, (e) Hasan Qa'id, (f) Muhammad Hasan al-Libi, (g) Abu Yahya al-Libi, (h) Abu Yahya, (i) Sheikh Yahya, (j) Abu Yahya Yunis al Sahrawi, (k) Abu Yunus Rashid, (l) al-Rashid, (m) Abu al-Widdan, (n) Younes Al-Sahrawi, (o) Younes Al-Sahraoui]. Adresa: Wadi 'Ataba, Libia (adresă anterioară, în 2004). Data nașterii: (a) 1963, (b) 1969. Locul nașterii: Marzaq, Jamahiria Arabă Libiană. Cetățenia: libiană. Pașaport nr: 681819/88 (pașaport libian). Număr național de identificare: 5617/87 (identificare națională libiană). Alte informații: (a) conducător de rang înalt al organizației Al-Qaida care, de la sfârșitul anului 2010, a răspuns de supravegherea altor înalți oficiali Al-Qaida; (b) din 2010, comandant Al-Qaida în Pakistan și furnizor de asistență financiară pentru combatanții Al-Qaida din Afganistan, (c) prim-strateg Al-Qaida și comandant de operațiuni în Afganistan, precum și instructor în cadrul taberei de instrucție Al-Qaida; (d) numele mamei este Al-Zahra Amr Al-Khouri (alias al Zahra’ ‘Umar). Data desemnării menționată la articolul 2a alineatul (4) litera (b): 15.9.2011.”

                  (b)

                     „Abd Al-Rahman Ould Muhammad Al- Husayn Ould Muhammad Salim [alias (a) Abdarrahmane ould Mohamed el Houcein ould Mohamed Salem, (b) Yunis al-Mauritani, (c) Younis al-Mauritani, (d) Sheikh Yunis al-Mauritani, (e) Shaykh Yunis the Mauritanian, (f) Salih the Mauritanian, (g) Mohamed Salem, (h) Youssef Ould Abdel Jelil, (i) El Hadj Ould Abdel Ghader, (j) Abdel Khader, (k) Abou Souleimane, (l) Chingheity]. Data nașterii: aproximativ 1981. Locul nașterii: Arabia Saudită. Cetățenia: mauritană. Alte informații: (a) conducător de rang înalt, detașat în Pakistan, al organizației Al-Qaida și, de asemenea, afiliat Organizației Al-Qaida din Maghreb-ul islamic; (b) căutat de autoritățile mauritane. Data desemnării menționată la articolul 2a alineatul (4) litera (b): 15.9.2011.”


title: Regulamentul de punere în aplicare (UE) nr. 865/2011 al Comisiei din 29 august 2011 de modificare a Regulamentului (UE) nr. 57/2011 al Consiliului în ceea ce privește limitele de captură pentru capelin în apele Groenlandei

text:
               30.8.2011

               RO

               Jurnalul Oficial al Uniunii Europene

               L 223/1

         REGULAMENTUL DE PUNERE ÎN APLICARE (UE) NR. 865/2011 AL COMISIEI
   din 29 august 2011
   de modificare a Regulamentului (UE) nr. 57/2011 al Consiliului în ceea ce privește limitele de captură pentru capelin în apele Groenlandei
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 57/2011 al Consiliului din 18 ianuarie 2011 de stabilire, pentru anul 2011, a posibilităților de pescuit pentru anumite stocuri de pește și grupuri de stocuri de pește, aplicabile în apele UE și, pentru navele din UE, în anumite ape din afara UE (1), în special articolul 5 alineatul (3),
   întrucât:

               (1)

               Posibilitățile de pescuit pentru capelin în apele Groenlandei din zonele ICES V și XIV în 2011 au fost stabilite provizoriu în anexa IB la Regulamentul (UE) nr. 57/2011. În conformitate cu articolul 5 alineatul (3) din regulamentul menționat, Comisia trebuie să fixeze această TAC pentru capelin în funcție de alocarea pentru Uniune stabilită de Groenlanda în conformitate cu Acordul de parteneriat în domeniul pescuitului între Comunitatea Europeană, pe de o parte, și Guvernul Danemarcei și Guvernul local din Groenlandei, pe de altă parte (2) și cu protocolul la acesta (3) (denumit în continuare „protocolul”).

               (2)

               Posibilitățile de pescuit pentru acest stoc provin din protocol, care stabilește că Uniunea va primi 7,7 % din TAC pentru capelin în apele Groenlandei din zonele ICES V și XIV.

               (3)

               Comisia a fost informată de autoritățile groenlandeze asupra fixării TAC pentru stocul respectiv la 732 000 de tone și asupra faptului că Groenlanda va aloca pentru Uniune 56 364 de tone care pot fi pescuite de la 20 iunie 2011 până la 30 aprilie 2012, în conformitate cu cota stabilită în temeiul protocolului.

               (4)

               Ținând seama de consultările anuale în domeniul pescuitului dintre UE și Norvegia pentru 2011 și în special de angajamentul asumat de Uniune de a aloca Norvegiei o cantitate suplimentară de 7 965 de tone de capelin peste cantitatea normală de îndată ce capelinul din apele Groenlandei devine din nou disponibil, este oportună transferarea către Norvegia a acestei cantități din posibilitățile de pescuit ale Uniunii pentru capelin în sezonul de pescuit 2011/2012.

               (5)

               Prin urmare, anexa IB la Regulamentul (UE) nr. 57/2011 trebuie modificată în consecință.

               (6)

               Stocul în cauză este prezent în apele Groenlandei în principal în lunile iulie și august. Pentru a permite flotei Uniunii să acceseze această cotă cât mai curând posibil, prezentul regulament trebuie să intre în vigoare imediat după publicare. Regulamentul trebuie să se aplice de la 20 iunie 2011 până la 30 aprilie 2012,

         ADOPTĂ PREZENTUL REGULAMENT:
   Articolul 1
   În anexa IB la Regulamentul (UE) nr. 57/2011, intrarea privind capelinul din apele Groenlandei din zonele ICES V și XIV se înlocuiește cu următoarea intrare:

                              „Specie

                              :

                              Capelin

                                 Mallotus villosus

                              Zonă

                              :

                              Apele Groenlandei din zonele V și XIV
                              (CAP/514GRN)

                  UE

                  56 364 (4)
                      (5)

                  TAC

                  Nu se aplică

   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 20 iunie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 august 2011.

            Pentru Comisie

            Președintele

         José Manuel BARROSO

      (1)  JO L 24, 27.1.2011, p. 1.

      (2)  JO L 172, 30.6.2007, p. 4.

      (3)  JO L 172, 30.6.2007, p. 9.

      (4)  Din care 7 965 de tone sunt alocate Norvegiei.

      (5)  De pescuit până la 30 aprilie 2012.”


title: Regulamentul de punere în aplicare (UE) nr. 32/2013 al Comisiei din 17 ianuarie 2013 de modificare a Regulamentului (CE) nr. 1484/95 în ceea ce privește prețurile reprezentative în sectorul cărnii de pasăre și în cel al ouălor și pentru ovalbumină

text:
               18.1.2013

               RO

               Jurnalul Oficial al Uniunii Europene

               L 14/13

         REGULAMENTUL DE PUNERE ÎN APLICARE (UE) NR. 32/2013 AL COMISIEI
   din 17 ianuarie 2013
   de modificare a Regulamentului (CE) nr. 1484/95 în ceea ce privește prețurile reprezentative în sectorul cărnii de pasăre și în cel al ouălor și pentru ovalbumină
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 143 coroborat cu articolul 4,
   având în vedere Regulamentul (CE) nr. 614/2009 al Consiliului din 7 iulie 2009 privind regimul comun de comercializare a ovalbuminei și lactalbuminei (2), în special articolul 3 alineatul (4),
   întrucât:

               (1)

               Regulamentul (CE) nr. 1484/95 al Comisiei (3) a stabilit normele de aplicare a sistemului de taxe de import suplimentare, precum și prețurile reprezentative în sectoarele cărnii de pasăre și ouălor și pentru ovalbumină.

               (2)

               Din controlul regulat al datelor pe baza cărora se determină prețurile reprezentative pentru produsele din sectorul cărnii de pasăre și din cel al ouălor și pentru ovalbumină rezultă că este necesară modificarea prețurilor reprezentative pentru importurile anumitor produse, ținând seama de variațiile prețurilor în funcție de origine.

               (3)

               Regulamentul (CE) nr. 1484/95 trebuie modificat în consecință.

               (4)

               Deoarece este necesar să se asigure aplicarea măsurii respective cât mai rapid posibil după ce devin disponibile datele actualizate, prezentul regulament trebuie să intre în vigoare la data publicării sale.

               (5)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 1484/95 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 ianuarie 2013.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 181, 14.7.2009, p. 8.

      (3)  JO L 145, 29.6.1995, p. 47.

      ANEXĂ

            „ANEXA I

                        Cod NC

                        Descrierea mărfurilor

                        Preț reprezentativ
                        (în EUR/100 kg)

                        Garanția vizată la articolul 3 alineatul (3)
                        (în EUR/100 kg)

                        Origine (1)

                        0207 12 10

                        Carcase de pui congelate, denumite «pui 70 %»

                        135,1

                        0

                        AR

                        121,7

                        0

                        BR

                        0207 12 90

                        Carcase de pui congelate, denumite «pui 65 %»

                        161,6

                        0

                        AR

                        136,5

                        0

                        BR

                        0207 14 10

                        Bucăți dezosate, congelate, de cocoși și de găini

                        267,3

                        10

                        AR

                        271,1

                        9

                        BR

                        319,6

                        0

                        CL

                        224,5

                        23

                        TH

                        0207 25 10

                        Carcase de curcan congelate, denumite «curcan 80 %»

                        193,1

                        0

                        BR

                        0207 27 10

                        Bucăți dezosate, congelate, de curcani și de curci

                        329,0

                        0

                        BR

                        312,8

                        0

                        CL

                        0408 11 80

                        Gălbenușuri de ou

                        569,2

                        0

                        AR

                        0408 91 80

                        Ouă fără coajă, uscate

                        466,9

                        0

                        AR

                        1602 32 11

                        Preparate nefierte din cocoși și găini

                        263,9

                        7

                        BR

                        3502 11 90

                        Ovalbumine uscate

                        712,1

                        0

                        AR

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul «ZZ» reprezintă «alte origini».”


title: Regulamentul de punere în aplicare (UE) 2016/1425 al Comisiei din 25 august 2016 de aprobare a substanței active isofetamid, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE)

text:
                  26.8.2016

                  RO

                  Jurnalul Oficial al Uniunii Europene

                  L 231/30

            REGULAMENTUL DE PUNERE ÎN APLICARE (UE) 2016/1425 AL COMISIEI
      din 25 august 2016
      de aprobare a substanței active isofetamid, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2),
      întrucât:

                  (1)

                  În conformitate cu articolul 7 alineatul (1) din Regulamentul (CE) nr. 1107/2009, Belgia a primit, la data de 22 ianuarie 2013, o cerere din partea societății ISK Biosciences Europe NV, vizând aprobarea substanței active isofetamid.

                  (2)

                  În conformitate cu articolul 9 alineatul (3) din regulamentul respectiv, Belgia, în calitate de stat membru raportor, a notificat, la data de 3 aprilie 2013, solicitantului, celorlalte state membre, Comisiei și Autorității Europene pentru Siguranța Alimentară (denumită în continuare „autoritatea”) admisibilitatea cererii.

                  (3)

                  La 3 octombrie 2014, statul membru raportor a transmis un proiect de raport de evaluare Comisiei, cu o copie către autoritate, în care s-a evaluat dacă este de așteptat ca substanța activă în cauză să îndeplinească criteriile de aprobare prevăzute la articolul 4 din Regulamentul (CE) nr. 1107/2009.

                  (4)

                  Autoritatea s-a conformat articolului 12 alineatul (1) din Regulamentul (CE) nr. 1107/2009. În conformitate cu articolul 12 alineatul (3) din Regulamentul (CE) nr. 1107/2009, autoritatea a cerut solicitantului să furnizeze informații suplimentare statelor membre, Comisiei și autorității. Evaluarea informațiilor suplimentare, realizată de către statul membru raportor, a fost prezentată autorității la 31 august 2015, sub forma unui proiect de raport de evaluare actualizat.

                  (5)

                  La 28 octombrie 2015, autoritatea a comunicat solicitantului, statelor membre și Comisiei concluzia sa (2) cu privire la posibilitatea ca substanța activă isofetamid să îndeplinească criteriile de aprobare prevăzute la articolul 4 din Regulamentul (CE) nr. 1107/2009. Autoritatea și-a făcut publică concluzia.

                  (6)

                  La 8 martie 2016, Comisia a prezentat Comitetului permanent pentru plante, animale, produse alimentare și hrană pentru animale raportul de examinare pentru isofetamid și un proiect de regulament care prevede aprobarea substanței isofetamid.

                  (7)

                  Solicitantului i s-a oferit posibilitatea de a trimite observații cu privire la raportul de examinare.

                  (8)

                  Cu privire la una sau mai multe utilizări reprezentative ale cel puțin unui produs de protecție a plantelor care conține substanța activă, în special în ceea ce privește utilizările examinate și detaliate în raportul de examinare al Comisiei, s-a stabilit că sunt îndeplinite criteriile de aprobare prevăzute la articolul 4 din Regulamentul (CE) nr. 1107/2009.

                  (9)

                  Cu toate acestea, în conformitate cu articolul 13 alineatul (2) coroborat cu articolul 6 din Regulamentul (CE) nr. 1107/2009 și având în vedere cunoștințele științifice și tehnice actuale, este necesară includerea anumitor condiții și restricții. În particular, este adecvat să se solicite informații de confirmare suplimentare.

                  (10)

                  În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (3) ar trebui modificată în consecință.

                  (11)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Aprobarea substanței active
      Substanța activă isofetamid, astfel cum este specificată în anexa I, este aprobată sub rezerva îndeplinirii condițiilor prevăzute în anexa menționată anterior.
      Articolul 2
      Modificarea Regulamentului de punere în aplicare (UE) nr. 540/2011
      Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
      Articolul 3
      Intrarea în vigoare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 25 august 2016.

               Pentru Comisie

               Președintele

            Jean-Claude JUNCKER

         (1)  JO L 309, 24.11.2009, p. 1.

         (2)  EFSA Journal 2015; 13(10):4265. Document disponibil online la adresa: www.efsa.europa.eu.

         (3)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

         ANEXA I

                     Denumire comună, numere de identificare

                     Denumire IUPAC

                     Puritate (1)

                     Data aprobării

                     Expirarea aprobării

                     Dispoziții specifice

                     Isofetamid
                     Nr. CAS: 875915-78-9
                     Nr. CIPAC: 972

                        N-[1,1-dimetil-2-(4-izopropoxi-o-tolil)-2-oxoetil]-3-metiltiofen-2-carboxamidă

                     ≥ 950 g/kg

                     15 septembrie 2016

                     15 septembrie 2026

                     În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de examinare privind substanța isofetamid, în special de apendicele I și II la acesta.
                     În cadrul acestei evaluări de ansamblu, statele membre acordă o atenție deosebită riscului prezentat pentru operatori, lucrători și organismele acvatice, în special pești.
                     Condițiile de utilizare includ, acolo unde este cazul, măsuri de atenuare a riscurilor.
                     Solicitantul transmite Comisiei, statelor membre și autorității informații care să confirme următoarele:

                                 1.

                                 specificațiile tehnice ale substanței active astfel cum este fabricată (pe baza producției la scară comercială), inclusiv relevanța impurităților;

                                 2.

                                 conformitatea loturilor de toxicitate și ecotoxicitate cu specificațiile tehnice confirmate;

                                 3.

                                 efectul clorinării utilizate în procesul de tratare a apei asupra naturii reziduurilor, inclusiv potențialul de formare a reziduurilor clorinate din reziduurile prezente în apa de suprafață, atunci când apa de suprafață este captată pentru a fi utilizată ca apă potabilă.

                           Solicitantul transmite informațiile solicitate la punctele 1 și 2 până la 15 martie 2017, iar informațiile solicitate la punctul 3 în termen de doi ani de la adoptarea unui document de orientare privind evaluarea efectului proceselor de tratare a apei asupra naturii reziduurilor prezente în apele de suprafață și în cele subterane.

            (1)  Detalii suplimentare privind identitatea și specificațiile substanței active se găsesc în raportul de examinare.

         ANEXA II
         În partea B din anexa la Regulamentul de punere în aplicare (UE) nr. 540/2011, se adaugă următoarea rubrică:

                        Denumire comună, numere de identificare

                        Denumire IUPAC

                        Puritate (*)

                        Data aprobării

                        Expirarea aprobării

                        Dispoziții specifice

                        „100

                        Isofetamid
                        Nr. CAS: 875915-78-9
                        Nr. CIPAC: 972

                           N-[1,1-dimetil-2-(4-izopropoxi-o-tolil)-2-oxoetil]-3-metiltiofen-2-carboxamidă

                        ≥ 950 g/kg

                        15 septembrie 2016

                        15 septembrie 2026

                        În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de examinare privind substanța isofetamid, în special de apendicele I și II la acesta.
                        În cadrul acestei evaluări de ansamblu, statele membre acordă o atenție deosebită riscului prezentat pentru operatori, lucrători și organismele acvatice, în special pești.
                        Condițiile de utilizare includ, acolo unde este cazul, măsuri de atenuare a riscurilor.
                        Solicitantul transmite Comisiei, statelor membre și autorității informații care să confirme următoarele:

                                    1.

                                    specificațiile tehnice ale substanței active astfel cum este fabricată (pe baza producției la scară comercială), inclusiv relevanța impurităților;

                                    2.

                                    conformitatea loturilor de toxicitate și ecotoxicitate cu specificațiile tehnice confirmate;

                                    3.

                                    efectul clorinării utilizate în procesul de tratare a apei asupra naturii reziduurilor, inclusiv potențialul de formare a reziduurilor clorinate din reziduurile prezente în apa de suprafață, atunci când apa de suprafață este captată pentru a fi utilizată ca apă potabilă.

                              Solicitantul transmite informațiile solicitate la punctele 1 și 2 până la 15 martie 2017, iar informațiile solicitate la punctul 3 în termen de doi ani de la adoptarea unui document de orientare privind evaluarea efectului proceselor de tratare a apei asupra naturii reziduurilor prezente în apele de suprafață și în cele subterane.”

            (*)  Detalii suplimentare privind identitatea și specificațiile substanței active se găsesc în raportul de reexaminare.


title: Regulamentul de punere în aplicare (UE) nr. 4/2013 al Comisiei din 4 ianuarie 2013 de stabilire a coeficientului de atribuire care trebuie aplicat în cazul cererilor de licențe de import pentru ulei de măsline depuse în perioada cuprinsă între 31 decembrie 2012 și 1 ianuarie 2013 în cadrul contingentului tarifar tunisian și de suspendare a eliberării licențelor de import pentru luna ianuarie 2013

text:
               5.1.2013

               RO

               Jurnalul Oficial al Uniunii Europene

               L 2/3

         REGULAMENTUL DE PUNERE ÎN APLICARE (UE) NR. 4/2013 AL COMISIEI
   din 4 ianuarie 2013
   de stabilire a coeficientului de atribuire care trebuie aplicat în cazul cererilor de licențe de import pentru ulei de măsline depuse în perioada cuprinsă între 31 decembrie 2012 și 1 ianuarie 2013 în cadrul contingentului tarifar tunisian și de suspendare a eliberării licențelor de import pentru luna ianuarie 2013
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   întrucât:

               (1)

               Articolul 3 alineatele (1) și (2) din Protocolul nr. 1 (3) la Acordul euro-mediteranean de stabilire a unei asocieri între Comunitatea Europeană și statele membre ale acesteia, pe de o parte, și Republica Tunisiană, pe de altă parte (4), deschide un contingent tarifar, cu taxe vamale zero, pentru importul de ulei de măsline netratat care se încadrează la codurile NC 1509 10 10 și 1509 10 90, obținut în întregime în Tunisia și transportat din această țară direct în Uniunea Europeană, într-o limită prevăzută pentru fiecare an.

               (2)

               Articolul 2 alineatul (2) din Regulamentul (CE) nr. 1918/2006 al Comisiei din 20 decembrie 2006 privind deschiderea și modul de gestionare a contingentelor tarifare pentru uleiul de măsline originar din Tunisia (5) prevede anumite limite cantitative lunare pentru eliberarea licențelor de import.

               (3)

               În conformitate cu articolul 3 alineatul (1) din Regulamentul (CE) nr. 1918/2006, autoritățile competente au primit cereri de acordare a licențelor de import pentru o cantitate totală care depășește limita prevăzută pentru luna ianuarie la articolul 2 alineatul (2) din regulamentul menționat.

               (4)

               În aceste condiții, Comisia trebuie să stabilească un coeficient de atribuire care să permită eliberarea licențelor proporțional cu cantitatea disponibilă.

               (5)

               Limita corespunzătoare lunii ianuarie fiind deja atinsă, nu se mai poate elibera nicio licență de import pentru luna în cauză,

         ADOPTĂ PREZENTUL REGULAMENT:
   Articolul 1
   Cererile de licențe de import depuse în perioada cuprinsă între 31 decembrie 2012 și 1 ianuarie 2013, în temeiul articolului 3 alineatul (1) din Regulamentul (CE) nr. 1918/2006, fac obiectul unui coeficient de atribuire de 17,687732 %.
   Eliberarea licențelor de import pentru cantitățile solicitate începând cu 7 ianuarie 2013 se suspendă pentru ianuarie 2013.
   Articolul 2
   Prezentul regulament intră în vigoare la 5 ianuarie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 ianuarie 2013.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 238, 1.9.2006, p. 13.

      (3)  JO L 97, 30.3.1998, p. 57.

      (4)  JO L 97, 30.3.1998, p. 2.

      (5)  JO L 365, 21.12.2006, p. 84.


title: Regulamentul de punere în aplicare (UE) nr. 669/2014 al Comisiei din 18 iunie 2014 privind autorizarea D-pantotenatului de calciu și a D-pantenolului ca aditivi în hrana tuturor speciilor de animale  Text cu relevanță pentru SEE

text:
               19.6.2014

               RO

               Jurnalul Oficial al Uniunii Europene

               L 179/62

         REGULAMENTUL DE PUNERE ÎN APLICARE (UE) NR. 669/2014 AL COMISIEI
   din 18 iunie 2014
   privind autorizarea D-pantotenatului de calciu și a D-pantenolului ca aditivi în hrana tuturor speciilor de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

               (2)

               În conformitate cu Directiva 70/524/CEE, D-pantotenat de calciu și D-pantenol au fost autorizate pe termen nelimitat în vederea utilizării ca aditivi în hrana tuturor speciilor de animale, în cadrul grupului „Vitamine, provitamine și substanțe bine definite din punct de vedere chimic, cu efect similar”. Acești aditivi furajeri au fost ulterior înscriși în Registrul comunitar al aditivilor pentru hrana animalelor ca produse existente, în conformitate cu articolul 10 alineatul (1) din Regulamentul (CE) nr. 1831/2003.

               (3)

               În conformitate cu articolul 10 alineatul (2) din Regulamentul (CE) nr. 1831/2003 coroborat cu articolul 7, s-au depus două cereri pentru reevaluarea substanțelor D-pantotenat de calciu și D-pantenol ca aditivi în hrana tuturor speciilor de animale și, în conformitate cu articolul 7 din regulamentul respectiv, în vederea unei schimbări în termenii autorizației cu privire la folosirea acestora prin intermediul apei potabile. Solicitanții au cerut ca aditivii în cauză să fie clasificați în categoria „aditivi nutriționali”. Cererile respective au fost însoțite de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

               (4)

               Autoritatea Europeană pentru Siguranța Alimentară (denumită în continuare „autoritatea”) a concluzionat în avizele sale din 11 octombrie 2011 (3) că, în condițiile de utilizare propuse, D-pantotenat de calciu și D-pantenol nu au efecte adverse asupra sănătății animale, a sănătății umane sau asupra mediului. Autoritatea a conchis de asemenea că D-pantotenat de calciu și D-pantenol sunt considerate drept surse efective de acid pantotenic și că nicio problemă legată de siguranță nu ar trebui să apară la utilizatori cu condiția să fie luate măsuri de protecție adecvate. Autoritatea nu consideră că sunt necesare cerințe specifice pentru monitorizarea ulterioară introducerii pe piață. Aceasta a verificat, de asemenea, raportul privind metoda de analiză a aditivilor furajeri în hrana pentru animale, prezentat de laboratorul de referință înființat prin Regulamentul (CE) nr. 1831/2003.

               (5)

               Evaluarea D-pantotenatului de calciu și a D-pantenolului arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestor substanțe ar trebui să fie autorizată, conform dispozițiilor din anexa la prezentul regulament.

               (6)

               Întrucât nu există motive de siguranță care să impună aplicarea imediată a modificărilor condițiilor de autorizare, este adecvat să se prevadă o perioadă de tranziție pentru epuizarea stocurilor existente de aditivi, de preamestecuri și de hrană combinată pentru animale care conțin acești aditivi, astfel cum a fost autorizată de Directiva 70/524/CEE.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Substanțele menționate în anexă, aparținând categoriei „aditivi nutriționali” și grupului funcțional „vitamine, provitamine și substanțe bine definite din punct de vedere chimic, cu efect similar”, sunt autorizate ca aditivi în hrana animalelor în condițiile prevăzute în anexă.
   Articolul 2
   Substanțele menționate în anexă și hrana pentru animale care conține aceste substanțe, care sunt produse și etichetate înainte de 9 ianuarie 2015, în conformitate cu normele aplicabile înainte de 9 iulie 2014 pot fi, în continuare, introduse pe piață și utilizate până la epuizarea stocurilor existente.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 iunie 2014.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  JO L 270, 14.12.1970, p. 1.

      (3)  EFSA Journal 2011; 9(11):2409 și EFSA Journal 2011; 9(11):2410

      ANEXĂ

                  Număr de identificare al aditivului

                  Numele titularului autorizației

                  Aditiv

                  Compoziție, formulă chimică, descriere, metodă analitică

                  Specie sau categorie de animale

                  Vârstă maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  mg/kg de furaj complet cu un conținut de umiditate de 12 % sau mg/l de apă

                  Categorie: aditivi nutriționali. Grupă funcțională: vitamine, provitamine și substanțe bine definite din punct de vedere chimic, cu efect similar

                  3a841

                  —

                  D-pantotenat de calciu

                     Compoziția aditivului

                  D-pantotenat de calciu

                     Caracterizarea substanței active

                  D-pantotenat de calciu
                  Ca[C9H16NO5]2

                  Nr. CAS: 137-08-6
                  D-pantotenat de calciu, formă solidă, obținut prin sinteză chimică.
                  Criterii de puritate:

                              1.

                              Min. 98 % (în stare uscată)

                              2.

                              Max. 0,5 % acid 3- aminopropionic.

                     Metodă de analiză
                      (1)

                              —

                              Pentru determinarea D-pantotenatului de calciu în aditivul furajer: titrare potențiometrică cu acid percloric și identificare prin rotație optică specifică (Farmacopeea Europeană, monografia 0470).

                              —

                              Pentru determinarea D-pantotenatului de calciu din preamestecuri și hrana pentru animale: cromatografie lichidă de înaltă performanță cu fază inversată utilizând un detector selectiv de masă cu cuadripol unic (RP-HPLC-MS).

                  Toate speciile de animale

                  —

                  —

                  —

                              1.

                              Poate fi utilizat, de asemenea, în apa destinată adăpatului animalelor.

                              2.

                              În instrucțiunile de utilizare a aditivului și a preamestecului se precizează condițiile de depozitare și de stabilitate.

                              3.

                              Din motive de siguranță, în timpul manipulării se utilizează mască de protecție respiratorie, ochelari de protecție și mănuși.

                  19 iunie 2024

                  3a 842

                  —

                  D-pantenol

                     Compoziția aditivului

                  D-pantenol

                     Caracterizarea substanței active

                  D-pantenol
                  C9H19NO4

                  Nr. CAS: 81-13-0
                  D-pantenol, formă lichidă, obținut prin sinteză chimică
                  Criterii de puritate:

                              1.

                              Min. 98 % pe bază anhidră (apă < 1 %)

                              2.

                              Max. 0,5 % 3-aminopropanol.

                     Metodă de analiză
                      (1)

                              —

                              Pentru determinarea D-pantenolului în aditivul furajer: titrare potențiometrică cu acid percloric și ftalat acid de potasiu și identificare prin rotație optică specifică și spectroscopie în infraroșu (Farmacopeea Europeană, monografia 0761).

                              —

                              Pentru determinarea D-pantenolului în apă: cromatografie lichidă de înaltă performanță cu fază inversată, utilizând un detector de UV (RP-HPLC-UV).

                  Toate speciile de animale

                  —

                  —

                              1.

                              Se utilizează numai în apa destinată adăpatului animalelor.

                              2.

                              În instrucțiunile de utilizare a aditivului se precizează condițiile de depozitare.

                              3.

                              Din motive de siguranță, în timpul manipulării se utilizează mască de protecție respiratorie, ochelari de protecție și mănuși.

                  19 iunie 2024

         (1)  Detaliile privind metodele analitice sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx


title: Regulamentul de punere în aplicare (UE) nr. 717/2012 al Comisiei din 6 august 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               7.8.2012

               RO

               Jurnalul Oficial al Uniunii Europene

               L 210/8

         REGULAMENTUL DE PUNERE ÎN APLICARE (UE) NR. 717/2012 AL COMISIEI
   din 6 august 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 august 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  TR

                  54,5

                  XS

                  32,3

                  ZZ

                  43,4

                  0707 00 05

                  TR

                  100,7

                  ZZ

                  100,7

                  0709 93 10

                  TR

                  104,3

                  ZZ

                  104,3

                  0805 50 10

                  AR

                  96,8

                  UY

                  90,7

                  ZA

                  95,8

                  ZZ

                  94,4

                  0806 10 10

                  CL

                  226,1

                  EG

                  218,7

                  IL

                  138,6

                  MA

                  158,7

                  MX

                  185,5

                  TN

                  203,8

                  TR

                  145,9

                  ZZ

                  182,5

                  0808 10 80

                  AR

                  164,4

                  BR

                  92,8

                  CL

                  126,4

                  NZ

                  125,0

                  US

                  165,5

                  ZA

                  103,6

                  ZZ

                  129,6

                  0808 30 90

                  AR

                  200,3

                  CL

                  132,4

                  ZA

                  114,5

                  ZZ

                  149,1

                  0809 29 00

                  CA

                  627,1

                  TR

                  424,2

                  ZZ

                  525,7

                  0809 30

                  TR

                  165,5

                  ZZ

                  165,5

                  0809 40 05

                  BA

                  62,7

                  IL

                  69,8

                  MK

                  70,3

                  ZZ

                  67,6

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2015/2083 al Comisiei din 18 noiembrie 2015 privind neaprobarea Tanacetum vulgare L. ca substanță de bază în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (Text cu relevanță pentru SEE)

text:
               19.11.2015

               RO

               Jurnalul Oficial al Uniunii Europene

               L 302/87

         REGULAMENTUL DE PUNERE ÎN APLICARE (UE) 2015/2083 AL COMISIEI
   din 18 noiembrie 2015
   privind neaprobarea Tanacetum vulgare L. ca substanță de bază în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 23 alineatul (5) coroborat cu articolul 13 alineatul (2),
   întrucât:

               (1)

               În conformitate cu articolul 23 alineatul (3) din Regulamentul (CE) nr. 1107/2009, Comisia a primit, la 26 aprilie 2013, din partea Institutului tehnic pentru agricultură ecologică (Institut Technique de l`Agriculture Biologique – ITAB) o cerere de aprobare a Tanacetum vulgare L. ca substanță de bază. Cererea respectivă a fost însoțită de informațiile solicitate conform articolului 23 alineatul (3) al doilea paragraf.

               (2)

               Comisia a solicitat asistență științifică din partea Autorității Europene pentru Siguranța Alimentară (denumită în continuare „autoritatea”). La data de 30 septembrie 2014, autoritatea a prezentat Comisiei un raport tehnic privind substanța în cauză (2). La data de 20 martie 2015, Comisia a prezentat Comitetului permanent pentru plante, animale, produse alimentare și hrană pentru animale raportul de analiză (3) și proiectul prezentului regulament privind neaprobarea Tanacetum vulgare L. ca substanță de bază.

               (3)

               Documentația furnizată de solicitant arată că Tanacetum vulgare L. nu îndeplinește criteriile unui produs alimentar, astfel cum este definit la articolul 2 din Regulamentul (CE) nr. 178/2002 al Parlamentului European și al Consiliului (4).

               (4)

               În raportul tehnic al autorității au fost identificate probleme specifice reprezentate de expunerea la camfor, thuione și cineol 1,8; drept urmare, evaluarea riscurilor pentru operatori, lucrători, trecători, consumatori și organisme nevizate nu a putut fi finalizată.

               (5)

               Comisia a invitat solicitantul să își prezinte observațiile privind raportul tehnic al autorității și privind proiectul de raport de analiză. Solicitantul și-a prezentat observațiile, acestea fiind examinate cu atenție.

               (6)

               Cu toate acestea, în pofida argumentelor prezentate de solicitant, preocupările legate de substanță nu pot fi eliminate.

               (7)

               În consecință, conform raportului de analiză al Comisiei, nu s-a stabilit că cerințele prevăzute la articolul 23 din Regulamentul (CE) nr. 1107/2009 sunt îndeplinite. Prin urmare, neaprobarea Tanacetum vulgare L. ca substanță de bază este adecvată.

               (8)

               Prezentul regulament nu împiedică prezentarea unei noi cereri de aprobare a Tanacetum vulgare L. ca substanță de bază în conformitate cu articolul 23 alineatul (3) din Regulamentul (CE) nr. 1107/2009.

               (9)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Neaprobarea ca substanță de bază

      Tanacetum vulgare L. nu este aprobată ca substanță de bază.
   Articolul 2
   Intrare în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 noiembrie 2015.

            Pentru Comisie

            Președintele

         Jean-Claude JUNCKER

      (1)  JO L 309, 24.11.2009, p. 1.

      (2)  Rezultatul consultării cu statele membre și EFSA privind cererea de autorizare ca substanță de bază a Tanacetum vulgare destinată protecției plantelor ca repelent pentru livezi, vii, legume și plante ornamentale. Materiale conexe ale Autorității Europene pentru Siguranța Alimentară (EFSA) 2014:EN-666, 35 p.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=RO

      (4)  Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1).